Նշեմ, որ 3D մեփինգի շնորհիվ ցանկացած չափի, գույնի պատկեր կամ անիմացիա կարող է պրոեկտվել խանութի ցուցափեղկի, փողոցի, շենքի վրա: Անմոռանալի զգացողություններ` պատկերացրեք, որ Ձեր աչքի առաջ դիմացի շենքի պատուհաններով ջուր է բարձրանում, հետո ինչ-որ լույս է շրջում մի պատուհանից մյուսը, շենքի վրա սկսում են ծածանվել մեկ վայրկյան առաջ գոյություն չունեցող հսկայական դրոշներ, ի վերջո ամբողջ շենքը վերածվում է փլատակների ու հաշված վայրկյանների ընթացքում վերակառուցվում նորից: Ձեզ հարկավոր կլինի որոշակի ժամանակ հասկանալու համար, որ տեսածը ոչ այլ ինչ է, քան հենց ինքը` 3D պրոեկցիա շենքի վրա: